Reet Aus

Reet Aus (1997–2004 Ulfsak; sündinud 26. juulil 1974 Tallinnas) on eesti lavastuskunstnik, moedisainer ja pedagoog.

 Elukäik 
Reet Aus on lõpetanud 1992. aastal Tallinna Nõmme Gümnaasiumi ning 1997. aastal Eesti Kunstiakadeemia bakalaureusekraadi ja 2002. aastal magistrikraadga moekunsti erialal (cum laude). 2011. aastal sai temast üks esimesi doktoritöö kaitsnud Eesti disainereid (doktoritöö "Trash to Trend – Upcycling in Fashion Design"). Oma ettevõtte arendamise ja juhtimise kõrvalt on ta pikka aega tegelenud väärtustava taaskasutuse uuringutega.

Reet Aus on pidanud kümneid ettekandeid rõivatööstuse ja jätkusuutlikkuse teemadel konverentsidel, osalenud aruteludes, esinenud näitustel ning korraldanud moeetendusi. Lisaks oma kaubamärgi arendamisele töötab ta vanemteadurina Eesti Kunstiakadeemia jätkusuutliku disaini ja materjali laboris (DiMa).

Tema kui taaskasutusele spetsialiseerunud moedisaineri loomefilosoofiat, ideid ja ettevõtmisi tutvustab 2015. aastal valminud dokumentaalfilm "Moest väljas" (režissöörid Jaak Kilmi ja Lennart Laberenz), mis jälgib Reet Ausi teekonda Tallinnast läbi Euroopa moelavade ja Lõuna-Ameerika puuvillaväljade otse rõivaste masstootmise ettevõtetesse Bangladeshis.Dokumentaalfilm "Moest väljas" Eesti Filmi Andmebaasis. Vaadatud 01.09.2025.

Reet Aus on 2006. aastast Eesti Teatriliidu ja Eesti Lavastuskunstnike Liidu liige ning 2009. aastast Eesti Disainerite Liidu juhatuse liige. 

Töökäik
Aastatel 2015–2018 töötas ta Tallinna Linnateatri peakunstnikuna. Ta on töötanud teatrikunstnikuna ka Von Krahli Teatris ja Nargen Operas ning teinud kunstnikutööd muude teatrite üksiklavastustele (sh "Kirsiaed", 2017. Tallinna Linnateater, lavastaja Elmo Nüganen; "Põhjas", 2018. Tallinna Linnateater, lavastaja Uku Uusberg). Aus on loonud kostüüme mitmele Eesti filmile (sh "Tabamata ime" (2006), "Detsembrikuumus" (2008). 

Ta on platvormi Trash to Trend looja ning ettevõtete Aus Design ja Upmade asutaja. Reet Ausi kaubamärki kandvaid rõivaid toodetakse (2022. aasta lõpu seisuga) Poolas, Türgis ja Bangladeshis.Reet Aus: luban, et hetkest, kui kangajääke enam ei toodeta, lõpetan disaineritöö ERR Menu, 05.11.2022. 

2013 – tutvustas oma uut innovaatilist moekollektsiooni, mis oli valmistatud Bangladeshi masstööstuses tekkivatest kangajääkidest.
2009 – osales esimese eesti moedisainerina oma loominguga Londoni moenädalal 
2009 – osales Berliini ja Pariisi moenädalal, kus esitles oma orgaanilist ja taaskasutusel põhinevat kollektsiooni "Reet Aus".
2007 – RA Looming OÜ juhatuse liige ning kaubamärkide Redesign ja Reet Aus Organic disainer
2006 – koostöös Taaskasutuskeskusega kaubamärk Re Use
2005 – 2006 Phare CBC 2003 rahastatava ökokeskuse arendamise projekti juht
2005 – keskkonnasäästlikkusel põhinev moekollektsioon "Reet Aus" ja samanimeline kauplus
2002–2007 moestuudio Pühavaimu tänaval
2002 – kaubamärk Hula koostöös Kunstiakadeemiaga
2001–2005 kunstnik reklaami- ja filmiproduktsioonifirmas Kuukulgur
1997–2002 Eesti Kunstiakadeemia moekunstiosakonna projektijuht
1995–2002 ERKI Moeshow' peakorraldaja
2022/2023. õppeaastal Tartu Ülikooli vabade kunstide professor"Tartu Ülikooli vabade kunstide professoriks valiti Reet Aus" ERR Kultuur, 12.05.2022.

Valik teoseid
Moedisain
Upcycled in Bangladesh (S/S 2013)
S/S 2011
A/W 2010
S/S 2010
F/W 2009
Riga Fashion Week 2009
London Fashion Week 2009
Re Use Fashion Concert 2008
Collection 2008
Re Use Fashion Concert 2007
Songs of Women 2006
Fashion concert 2005
Springdance festival in Holland 2004
Team Estonia olümpiakollektsioon 2024Fotod. Sellised näevad välja Eesti koondislaste vabaajarõivad Pariisi olümpial! Delfi Sport, 06.05.2024.

Teatrilavastused
"Eesti ballaadid" (2004, Von Krahli Teater) – kostüümikunstnik
"Deemon" (2005, Endla Teater) – kostüümikunstnik
"Minu oivaline lahutus" (2005, Eesti Draamateater) – kunstnik ja kostüümikunstnik
"Tuleaed. Mu luiged, mu mõtted" (2006, Von Krahli Teater) – kostüümikunstnik
"Eesti naiste laulud" (2006, Von Krahli Teater) – kostüümikunstnik
"Võluflööt" (2006, Von Krahli Teater) – kostüümikunstnik
"Õnne valem" (2007, Von Krahli Teater) – kostüümikunstnik
"Hapnik" (2007, Polygon Teater) – kostüümikunstnik
"Kajakas" (2007, Endla Teater) – kostüümikunstnik
"Kajakas" (2007, Von Krahli Teater) – kostüümikunstnik
"Eesti meeste laulud" (2008, Von Krahli Teater) – kostüümikunstnik
"Sügissonaat" (2008, Eesti Draamateater) – kunstnik, kostüümi- ja valguskunstnik
"Ma armastasin sakslast" (2010, Tallinna Linnateater) – kostüümikunstnik
"Jumala Narride Vennaskond" (2010, Tallinna Linnateater) – kostüümikunstnik
"Madame Bovary" (2010, Endla Teater) – kostüümikunstnik
"Tabamata ime" (2011, Vanemuine) – kostüümikunstnik
"Igatsus" (2014, Tallinna Linnateater) – kostüümikunstnik
"Millest me räägime, kui me räägime armastusest ehk Barbarella" (2014, Von Krahli Teater) – kostüümikunstnik
"Head tüdrukud lähevad taevasse" (2015, Vanemuine)
"Kirsiaed" (2017, Tallinna Linnateater) – kostüümikunstnik
"ICE" (2018, Von Krahli Teater) – kostüümikunstnik

Moekontsert "Re Use"
"Still"
"Luikede järv"

Filmid
"Metsluiged" (1987) – asedirektor
"Febris" (1997) – kostüümikunstnik
"Kurat tuleb sauna" (2004) – kostüümikunstnik
"Tabamata ime" (2006) – kunstnik
"Kuhu põgenevad hinged" (2007) – kostüümikunstnik
"Detsembrikuumus" (2008) – kostüümikunstnik
"Tallinna kilud" (2011) – kunstnik
"Allveelennud" (2012) – kunstnik
"Moest väljas" (2015) – konsultant
"Mehetapja/Süütu/Vari" (2017) – kostüümikunstnik
"Biwa järve 8 nägu" (2024) – kostüümikunstnik

Tunnustus
 2005 Eesti Vabariigi kultuuripreemia (lavastuse "Eesti ballaadid" meeskonnale, koos Veljo Tormise, Tõnu Kaljuste, Peeter Jalaka, Aki Suzuki ja Enar Tarmoga) 
 2007 Eesti teatri Natalie Mei nimeline auhind 
 2010 Eesti Teatriliidu aasta lavastuse auhind ("Meie, kangelased!" lavastusmeeskonna liige)
 2009 Moemootori auhind 
 2013 kodanikuühiskonna aasta ettevõtjaAasta naine 2014 on moedisainer Reet Aus ERR Uudised, 07.11.2014.
 ajakirja Anne & Stiil aasta naine 
 2014 Eesti Ettevõtlike Naiste Assotsiatsiooni auhind Aasta Naine
 2014 silmapaistev noor eestlaneTäispikkuses: Vaata, kes valiti Silmapaistev Noor Eestlane laureaatideks! Delfi / Delfi TV, 20.09.2014. 
 2015 Top 20 naisettevõtja Põhjamaades 
 2016 Valgetähe V klassi teenetemärk
 2021 Tallinna teenetemärk
 2025 Eesti filmi- ja teleauhind (EFTA) – parim kostüümikunstnik filmis

Isiklikku
Tema ema on tekstiilikunstnik Linda Roos-Himma. Tema vanaisa oli skulptor Enn Roos, tema tädi on keraamik Aino Saan ja tädipoeg filmimees Ken Saan.Anneli Ammas. Pronkssõduri modell teadmata Eesti Päevaleht, 14.09.2004."Öökülaline. Maria Avdjuško". Kanal 2, 21.09.2024.

Reet Aus on olnud abielus näitleja Juhan Ulfsakiga, kunstikuraator Niina Ulfsak (sündinud 1999) on nende tütar."Ulfsak-Šeripovi dünastia sai täiendust" Õhtuleht, 27.09.2013. Reet Ausil on ka pojad Artur (sündinud 2007) ja Karl (sündinud 2013).Inga Raitar. Reet Aus: "Mul oli sünnitusjärgne depressioon." Pere ja Kodu / Delfi, 19.09.2016.

Viited

Välislingid

 Reet Ausi koduleht
 Ettevõtte Upmade koduleht
 ETV saade "Tähelaev. Reet Aus" ERR Arhiiv, 3. märts 2013
 Vikerraadio saade "Kajalood. Reet Aus" ERR Arhiiv, 4. september 2021
 Jaan-Juhan Oidermaa. Maailma tabanud riideuputus saab alguse halvast disainist (Vestlus Reet Ausiga.) ERR Novaator, 15. detsember 2022
 Sandra Saar. Reet Aus: lõpetame raiskava elustiili ära ja lähtume vajadusest ERR Novaator, 5. juuni 2023
 Tunne teadlast | Eesti Kunstiakadeemia vanemteadur Reet Aus: soovin näidata, kui oluline on disaini etapp kogu toote eluahelas Delfi/Forte, 18. august 2024

Kategooria:Eesti teatrikunstnikud‎
Kategooria:Eesti moekunstnikud
Kategooria:Eesti filmikunstnikud
Kategooria:Tallinna Nõmme Gümnaasiumi vilistlased
Kategooria:Eesti Kunstiakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1974